projecte-aina/catalan_government_crawling huggingface dataset:
La iNNOtECA incorpora l'any 2015 el SIOP com a pràctica innovadora que compleix les orientacions metodològiques fixades per a la seva validació.
Sistema d'Indicadors d'Ocupació Pública
El Sistema d'indicadors d'ocupació pública (SIOP) de la Secretaria d'Administració i Funció Pública té com a objectiu principal proporcionar informació sobre la configuració de l'ocupació pública a Catalunya i relacionar-la amb dades demogràfiques, de mercat laboral, de creixement econòmic i d'activitat.
Els indicadors, en funció de la seva utilitat i sempre que es disposi d'informació, es refereixen al conjunt de les administracions catalanes (Generalitat de Catalunya, administracions locals, universitats, sector públic, ens parlamentaris i organismes independents).Tots els indicadors recullen dades des de l'any 2004 i la font principal pel que fa a les dades de personal al servei de les administracions públiques catalanes és el Banc de dades d'ocupació pública que es gestiona des de la Secretaria d'Administració i Funció Pública així com des d'altres fonts d'estadística oficial a Catalunya.
El SIOP està dissenyat per a facilitar el seguiment de les tendències d'evolució de l'ocupació pública a Catalunya en relació amb la realitat social a què serveix i en l'entorn en què es desenvolupa.
El seguiment dels indicadors pot resultar útil tant al personal responsable de les polítiques públiques en aquest àmbit d'actuació com a totes les persones i institucions interessades en l'estudi i el coneixement de l'ocupació pública en el nostre país, ja sigui amb finalitats acadèmiques, d'interès personal o de control social en el retiment de comptes de l'actuació administrativa.
El SIOP es planteja com un sistema viu i en permanent revisió, per tant obert a la incorporació de nous indicadors d'ocupació pública, de caràcter general o per sectors d'activitat, que esdevinguin significatius.
Proporciona elements per a l'anàlisi i estudi per part dels usuaris derivats de dades totalment, o en part, que obren a l'Administració pública.
Àrea de Planificació i Anàlisi de Recursos Humans i Difusió - SAFP
Data d'elaboració de la fitxa: 18/11/2014
La iNNOtECA incorpora l'any 2015 Essencial: "afegint valor a la pràctica clínica" com a pràctica innovadora que compleix les orientacions metodològiques fixades per a la seva validació.
Essencial: "afegint valor a la pràctica clínica"
El projecte "Essencial: afegint valor a la pràctica clínica" és una iniciativa que identifica pràctiques clíniques de poc valor i promou recomanacions per tal d'evitar-ne la realització.
Es tracta d'una iniciativa pionera a Catalunya i l'Estat espanyol que té uns clars referents internacionals en els projectes "Choosing Wisely" dels Estats Units d'Amèrica o en el "Do not do recommendations" del National Health Service britànic.
Essencial proposa una estratègia per reavaluar l'efectivitat de la pràctica clínica i contribuir a la qualitat de l'assistència, la innovació, l'eficiència, i la sostenibilitat del sistema sanitari en la mesura que permet alliberar recursos que puguin ser destinats a procediments que sí que afegeixen valor a la pràctica clínica.
Actualment el projecte inclou 25 recomanacions sobre pràctiques clíniques de poc valor que cal evitar, bé perquè no hi ha evidència científica sobre la seva efectivitat o hi ha evidència sobre la seva inefectivitat, o bé perquè el risc és superior als seus beneficis o hi ha alternatives més efectives amb un cost semblant.
Es tracta de pràctiques relacionades amb situacions de sobreutilització de proves diagnòstiques i tractaments, tant de prevenció primària i secundària de la malaltia, de tractaments mèdics i quirúrgics, com de rehabilitació.
Actuació guardonada per Diario Médico, en ser considerada com una de les millors idees sanitàries del 2013.
Data d'elaboració de la fitxa: 13/11/2014
Promoure una pràctica clínica que eviti la realització de pràctiques que no aporten valor a la ciutadania i que, en conseqüència, millori la qualitat de l'atenció sanitària
La iNNOtECA incorpora l'any 2015 l'Eina de generació d'ordres de subvencions com a pràctica innovadora que compleix les orientacions metodològiques fixades per a la seva validació.
Aplicació en línia, disponible a la Intranet, per a elaborar ordres de bases de convocatòries de subvencions.
S'ha elaborat un model d'ordre de bases de subvencions, que conté totes les possibles modificacions que pot requerir una ordre segons les variables de cada línia de subvenció (destinataris, requisits, obligacions, actuacions subvencionables, etc.).
L'Eina de generació de subvencions permet elaborar les ordres de bases de forma automàtica informant aquestes variables i oferint la possibilitat d'editar manualment únicament els fragments identificats com a modificables, blocant així els fragments que són invariables.
S'aconsegueix així una major seguretat jurídica atès que els aspectes no modificables i els que depenen de les variables ja han estat prèviament simplificats, revisats a nivell jurídic i també corregits lingüísticament.
Un cop elaborat el text, quan la unitat promotora vol iniciar el procediment de tramitació interna i de controls jurídics i econòmics a través de l'I-tràmit d'elaboració de disposicions (veure la fitxa corresponent), l'Eina de generació d'ordres i l'I-tràmit es comuniquen per tal de treballar sobre el text elaborat.
Direcció de Serveis – Àrea d'Organització i Administració Electrònica
Data d'elaboració de la fitxa: 15/10/2014
Eina de generació automàtica del text de les ordres de subvenció d'acord amb el model i a les variables informades
La iNNOtECA incorpora l'any 2019 l'Eina Sobre Digital com a pràctica innovadora que compleix les orientacions metodològiques fixades per a la seva validació
Solució de licitació electrònica ensobrada, integrada a la Plataforma de serveis de contractació pública, per a la presentació i l'obertura d'ofertes de manera electrònica, que garanteix la confidencialitat del seu contingut fins al moment de l'obertura.
El Sobre Digital ha posat a disposició de les empreses i dels òrgans de contractació un nou canal de comunicació i d'intercanvi d'informació àgil i gratuït, que ha suposat un grau de transparència i simplificació de la gestió pública contractual més alt i que contribueix a:
Secretaria Tècnica de la Junta Consultiva de Contractació Administrativa de la Direcció General de Contractació Pública
Departament de la Vicepresidència i d'Economia i d'Economia i Hisenda
Data d'elaboració de la fitxa: 15/04/2019
Solució de licitació electrònica ensobrada per a la presentació i l'obertura d'ofertes de manera electrònica, que garanteix la confidencialitat del seu contingut fins al moment de l'obertura.
La iNNOtECA incorpora l'any 2017 el Catàleg Corporatiu de Processos (CCP) com a pràctica innovadora que compleix les orientacions metodològiques fixades per a la seva validació.
Catàleg Corporatiu de Processos de la Generalitat de Catalunya (CCP)
El CCP és un sistema corporatiu d'informació per gestionar, sistematitzar i normalitzar, la informació més rellevant associada als processos interns i/o externs existents a la nostra organització.
El CCP té la voluntat de ser una font d'informació rigorosa i una aplicació que faciliti als departaments la gestió dels seus processos.
És una eina viva i en permanent actualització.
La informació és gestionada pels òrgans departamentals responsables de l'àmbit de processos.
També integra informació d'altres sistemes corporatius (Tràmits Gencat, SAC-Normativa, OT GSIT) que és compartida per tots els gestors.
S'ha configurat una part pública de CCP, que és accessible per a tots els empleats, sense necessitat d'usuari autoritzat, on es podran consultar dades identificatives dels processos, descripció, òrgans responsables i tramitadors, documents de suport dels procediments, disposicions reguladores, canals de tramitació, requisits, terminis de resolució, sentit del silenci, taxes aplicables, processos relacionats, mesures de simplificació, etc...
En el cas d'usuaris autoritzats com a gestors de CCP, a més a més, es podrà treballar amb versions històriques, aprovar el cicle de vida de la informació (esborranys i versions consolidades) copiar dades i documents d'altres processos per adaptar-los a les específicitats pròpies, generar la fitxa GECO+ per difondre a la plataforma Tràmits Gencat, descarregar informes d'explotació predefinits, configurar cerques de consulta especifiques, obtenir indicadors de volumetries de tramitació.
Data d'elaboració de la fitxa: 01/02/2017
Sistema corporatiu d'informació per gestionar, sistematitzar i normalitzar, la informació associada als processos existents a la nostra organització
La iNNOtECA incorpora l'any 2018 l'Avaluació d'impacte com a pràctica innovadora que compleix les orientacions metodològiques fixades per a la seva validació.
Realització de l'avaluació de l'impacte de programes i serveis d'ACCIÓ com a instrument per a l'anàlisi sistemàtica dels seus efectes sobre el teixit empresarial català.
Consisteix a valorar, de forma qualitativa i/o quantitativa i amb una metodologia pròpia, quin impacte genera la tasca d'ACCIÓ, i aportar informació empírica per a la presa de decisions.
ACCIÓ és una agència pionera en la realització d'avaluacions d'impacte, amb anys d'experiència en aquest àmbit.
Des de fa dos anys s'ha introduït un element per innovar aquestes avaluacions, amb l'obtenció d'informació per a l'estudi de l'impacte previst, previ a la prestació del servei, que ofereix nous elements d'anàlisi.
Iniciat al 2007 (canvi d'enfocament al 2015)
Avaluació de l'impacte de programes i serveis d'ACCIÓ
La iNNOtECA incorpora l'any 2019 A4CAT - ANYWHERE com a pràctica innovadora que compleix les orientacions metodològiques fixades per a la seva validació
És un projecte pilot operacional al CECAT, des de l'1 d'octubre de 2018, que permet anticipar en temps real on es produirà un impacte greu per riscos meteorològics, especialment en cas d'inundacions, però també de ventades, nevades i incendis forestals.
La detecció de l'impacte es fa a través de l'anàlisi contínua de les dades dels sensors de risc, anticipant-lo fins a dues hores.
Això permet al CECAT de Protecció Civil emetre una alerta als serveis d'emergència, ens locals, activitats de risc i vulnerables i població de la zona afectada.
A aquesta nova capacitat s'afegeix també fer-ho a una escala molt local, treballant en una matriu del territori de 200 x 200 m.
A més, l'eina integra en una única plataforma totes les dades de risc disponibles per facilitar la monitorització pel personal del CECAT.
L'eina és fruit del ANYWHERE finançat pels fons europeus H2020 i liderat pel Centre de Recerca Aplicada en Hidrometeorologia (CRAHI) de la Universitat Politècnica de Catalunya (UPC).
Compta amb 34 socis (d'11 estats europeus), inclòs el Departament d'Interior de la Generalitat de Catalunya, a través de la Direcció General de Protecció Civil.
El projecte desenvolupa sis projectes pilots adaptats a sis regions: Catalunya, la Ligúria (Itàlia), Cantó de Berna (Suïssa), Savònia del Sud (Finlàndia), Rogaland (Noruega) i Còrsega (França).
Detecció de l'impacte d'un risc de component meteorològic, especialment inundacions, amb una anticipació de dues hores, i a una escala molt local.
Més protecció de la població a través d'alertes anticipades ( early warning ) i aplicació de mesures preventives.
La iNNOtECA incorpora l'any 2015 2.0 com a pràctica innovadora que compleix les orientacions metodològiques fixades per a la seva validació.
Intranet dels Serveis Territorials a Tarragona.
Projecte col·laboratiu de creació d'un espai de treball electrònic ajustat a les necessitats de cada treballador en particular dels Serveis Territorials de Justícia a Tarragona.
Serveis Territorials de Justícia a Tarragona
Enllaç intranet (enllaç a intranet -restringit-)
Enllaç presentació (enllaç a intranet -restringit-)
Data d'elaboració de la fitxa: 14/05/2015
Experiència d'innovació ascendent, transversal i de transformació col·laborativa per atendre les necessitats d'informació dels professionals del Serveis Territorials de Justícia a Tarragona
La iNNOtECA incorpora l'any 2015 Seguretat a les platges com a pràctica innovadora que compleix les orientacions metodològiques fixades per a la seva validació.
Dispositiu d'estiu: seguretat a les platges
La Direcció General de Protecció Civil ha implantat un formulari únic perquè els ajuntaments introdueixin cada dia les dades de seguretat de les platges (bandera que oneja a la platja, presència de meduses) i altres dades sobre la qualitat de l'aigua.
Els registres alimenten un fitxer de dades obertes, que inclou també dades fixes sobre els serveis a cada platja, un fitxer que exploten també l'Agència Catalana de l'Aigua, l'Institut de Ciències del Mar, la Creu Roja, etc. L'explotació que en fa el Departament consisteix en un visor de platges que qualsevol empresa, institució o particular pot inserir en el seu web.
Integra dades de diferents aspectes de l'estat de totes les platges, proporcionades per diferents administracions i organismes públics.
Poder disposar de tota la informació diària relativa a l'estat de totes les platges de Catalunya, en un únic lloc web
Data d'elaboració de la fitxa: 21/10/2014
Espai web que permet consultar l'estat de totes les platges de Catalunya
La iNNOtECA incorpora l'any 2018 la publicació de la Cartografia operativa d'emergències de la muntanya de Montserrat com a pràctica innovadora que compleix les orientacions metodològiques fixades per a la seva validació.
Fitxa operativa d'elements de risc.
Cartografia operativa d'emergències de la muntanya de Montserrat.
Permetre gestionar amb més eficàcia, rapidesa i coordinació les emergències que s'hi produexin.
S'han identificat totes les agulles existents a Montserrat i s'han determinat punts de replegament d'usuaris, zones aptes per a l'aterratge d'helicòpters i espais on es podrien instal·lar centres de comandament d'una emergència.
La informació en format Kmz permet la visualització en tres dimensions mitjançant l'aplicació Google Earth.
Permet veure plànols de secció i visualitzacions 3D de cadascun dels cinc sectors en què s'ha dividit el massís.
El sistema també permet conèixer la ubicació UTM de cada punt del massís i mostra fins i tot el camí més fàcil per arribar-hi.
Direcció General de Prevenció, Extinció d'Incendis i Salvaments
Per permetre gestionar amb més eficàcia, rapidesa i coordinació les emergències que s'hi produexin
La iNNOtECA incorpora l'any 2018 el Portal de cinema espiritual i de les religions com a pràctica innovadora que compleix les orientacions metodològiques fixades per a la seva validació.
Portal de cinema espiritual i de les religions
Lloc web que té com a objectiu donar a conèixer, per mitjà del format audiovisual i a través de la mirada cinematogràfica, la diversitat religiosa i de creences que hi ha a tot el món, i també a casa nostra.
Consta de dues parts: a ) el Fons filmogràfic de les religions: base de dades catalogada d'accés lliure que recull la producció cinematogràfica mundial referent a les tradicions religioses.
Els films estan agrupats segons les diferents religions i per mitjà del cercador es pot accedir a la fitxa de cadascuna de les pel·lícules, i b ) la Mostra de Cinema Espiritual de Catalunya: un esdeveniment cinematogràfic anual que des del 2014 organitza la Direcció General d'Afers Religiosos.
La Mostra pretén aprofundir en la presència de l'espiritualitat en la cultura audiovisual, fer visibles les diferents manifestacions religioses i espirituals i contribuir a afavorir el diàleg interreligiós i la cohesió social.
S'hi presenta una selecció de les pel·lícules més interessants de la producció cinematogràfica espiritual i religiosa actual.
El Fons té un caràcter únic, ja que fins ara no s'ha elaborat un catàleg tan exhaustiu a nivell mundial que comprengui la gran majoria de les tradicions religioses i que cobreixi la producció cinematogràfica mundial.
El Fons constitueix una valuosa font d'informació per a l'estudi de la producció cinematogràfica des de la perspectiva de l'aportació que al llarg de la història han fet les diferents tradicions religioses en l'àmbit de la cultura, la ciència, l'educació, les arts, la sanitat, l'economia, etc. També pot servir com a recurs didàctic en el camp de l'educació per identificar produccions cinematogràfiques i documentals sobre les diverses religions i cultures, que es poden utilitzar com a material docent i de debat.
El portal Cinema espiritual i de les religions ajuda a incrementar el coneixement de la diversitat religiosa per part de la ciutadania, ja que aporta informació interessant i útil, amb el convenciment que el coneixement de l'altre ajuda a trencar prejudicis i contribueix a la interacció entre les comunitats religioses i la societat i al diàleg interreligiós; en definitiva, a augmentar la cohesió social i la convivència pacífica en una societat acollidora, diversa i plural com és la nostra.
Té com a objectiu donar a conèixer, per mitjà del format audiovisual i a través de la mirada cinematogràfica, la diversitat religiosa i de creences que hi ha a tot el món, i també a casa nostra
La iNNOtECA incorpora l'any 2018 els Perímetres del cercador d'incendis forestals com a pràctica innovadora que compleix les orientacions metodològiques fixades per a la seva validació.
L'objectiu és poder disposar del perímetre dels incendis forestals històrics així com de diversa informació (situació sinòptica, tipus d'incendi...), per estudiar-los i analitzar-los amb la finalitat d'aprendre de les experiències viscudes.
Aquesta informació es posa a l'abast de tota la comunitat en format KML, i és especialment útil per a la comunitat científica ja que posa a la seva disposició tota una sèrie de dades històriques de les que fins ara no disposaven.
Recull informació disponible de perímetres d'incendis majors de 5 hectàrees de diverses fonts.
Els perímetres recollits per Bombers, estan disponibles a la base de dades d'incendis del Departament d'Agricultura, Ramaderia, Pesca i Alimentació, amb valuoses aportacions de membres d'Associacions de Defensa Forestal i estudiants que han fet els treballs de grau o les pràctiques a Bombers.
Aquesta informació referenciada es complementa amb l'apartat d'informes d'anàlisi on es posen a l'abast documents que contenen l'anàlisi del comportament dels incendis per entendre els factors i patrons que l'han guiat, l'escenari en el qual s'ha desenvolupat (meteorologia, paisatge, sequera...), i s'apunten qüestions operatives rellevants, tant des del com i per què s'ha treballat d'una manera o altra, fins a aspectes a millorar o canviar de cara a propers incendis.
Està publicada amb el format KML i permet la seva visualització amb l'aplicació Google Earth.
La novetat significativa rau en el fet que aquesta aplicació es nodreix de dades dels diferents actors que poden estar implicats en el control dels incendis i que permet que estudiants en millorin les anàlisis derivades de l'estudi de tots aquests tipus d'informació.
Direcció General de Prevenció, Extinció d'Incendis i Salvaments
Data d'elaboració de la fitxa: 11/04/2018
Informació disponible de perímetres d'incendis majors de 5 hectàrees.
La iNNOtECA incorpora l'any 2015 el Banc de dades d'ocupació pública com a pràctica innovadora que compleix les orientacions metodològiques fixades per a la seva validació.
Banc de dades d'ocupació pública
El Banc de dades d'ocupació pública (BDOP) és una eina concebuda per a proporcionar informació sobre el personal empleat dels diferents organismes i administracions públiques catalanes, en una única base de dades obertes i reutilitzables, a partir d'un sistema de Business Intelligence corporatiu.
Les dades que proporciona tenen el caràcter d'estadística oficial.
A banda d'informar sobre el nombre de personal empleat, permet classificar-los a partir de determinades variables, i, en determinats informes, combinar aquestes mateixes variables entre elles.
La possibilitat d'elecció per part de l'usuari arriba a la seva cota màxima en el cas de la informació referent a Departaments i organismes autònoms de la Generalitat de Catalunya.
L'aplicació és un referent en matèria de transparència, donat el nivell de detall i manejabilitat de la informació que el BDOP ofereix sobre els efectius que treballen en les institucions catalanes, permet als usuaris sobrepassar àmpliament els estàndards habituals d'informació que en aquesta matèria ofereixen les administracions del nostre entorn, tant a nivell estatal com internacional.
Contribueix al retiment de comptes i la transparència de les dades d'ocupació pública, elevant el marge que la ciutadania té per a personalitzar la consulta
2010, amb evolució de l'any 2014
Àrea de Planificació i Anàlisi de Recursos Humans i Difusió - SAFP
Data d'elaboració de la fitxa: 18/11/2014
Eina estadística que proporciona informació sobre el personal empleat en els diferents organismes i administracions públiques catalanes
La iNNOtECA incorpora l'any 2015 el Pla d'eixos estratègics d'innovació i recerca com a pràctica innovadora que compleix les orientacions metodològiques fixades per a la seva validació.
Pla d'eixos estratègics d'innovació i recerca DTES
És la definició de les prioritats RDI departamentals agrupades en quatre tipus d'eixos: temàtics, instrumentals, transversals i complementaris.
Visitant els diferents eixos s'hi poden consultar les actuacions dutes a terme pel Departament i les noticies externes relacionades i publicades en el butlletí.
Permet accedir a totes les actuacions amb component R+D+I realitzades pel Departament i a totes les notícies publicades als Butlletins de recerca i innovació, classificades segons el Pla d'eixos d'innovació i recerca.
Informar de manera ràpida, mitjançant el web del Departament, i a tothom de com i a on s'estan aplicant pràctiques innovadores.
Facilita la difusió de la innovació a l'organització.
☐ Producte (bé) ☐ Producte (servei) ☐ Organització/procés ☐ Difusió ☒ Estratègia
La iNNOtECA incorpora l'any 2015 l'OSIC com a pràctica innovadora que compleix les orientacions metodològiques fixades per a la seva validació.
Creació i entrada en funcionament de l'Oficina de Suport a la Iniciativa Cultural, OSIC
L'OSIC es crea amb la Llei 7/2011, de 27 de juliol i entra en funcionament amb el Decret 7/2012, de 10 de gener.
També l'afecta la Llei 11/2011, del 29 de desembre, de reestructuració del sector públic per a agilitar l'activitat administrativa.
La seva creació respon a la voluntat del Departament de Cultura d'introduir un canvi substancial en el model de gestió de les polítiques de foment per fer-lo més senzill en la tramitació i aconseguir una major eficàcia, transparència i agilitat de resposta, un servei més eficient per al ciutadà.
Aposta per la modernitat amb la incorporació plena de la tramitació electrònica, per la claredat creant unes bases generals i específiques úniques i publicant els noms dels membres de les comissions de valoració, i per l'agilitat en la gestió de les subvencions.
Reducció significativa de les despeses estructurals destinades a la gestió de subvencions.
☐ Producte (bé) ☐ Producte (servei) ☐ Organització/procés ☐ Difusió ☒ Estratègia
Data d'elaboració de la fitxa: 16/10/2014
La iNNOtECA incorpora l'any 2015 SmartCAT com a pràctica innovadora que compleix les orientacions metodològiques fixades per a la seva validació.
SmartCAT es planteja com a objectiu convertir Catalunya en una Smart Regió de referencia internacional que tregui avantatge de la utilització de la tecnologia i la informació digital per tal d'innovar en serveis públics, impulsar el creixement econòmic i convertir-nos en una societat més intel·ligent, sostenible i integradora.
L'estratègia SmartCAT posarà en marxa un conjunt de projectes i iniciatives adreçades a les administracions públiques, les empreses i la ciutadania, i estructurarà les seves prioritats al voltant dels àmbits d'actuació següents:
Actuació guardonada amb el Premi Catalunya 2015 Sociedad de la Información, atorgat per la Fundación Socinfo i la revista Sociedad de la Información
Data d'elaboració de la fitxa: 12/03/2015
L'objectiu és transcendir el concepte 'smart city' i desplegar un programa que integri i coordini les iniciatives locals i supralocals, doni suport a les empreses i impulsi iniciatives 'smart' en clau de país